A establita d'os combates atleticos ye muito antigua. Se creye que Licaón estió o primer que establió unos chuegos en Arcadia, y Heracles aquells que facioron celebre a Olimpia. Pausanias, ''Description of Greece'', 8. 2. 1 Seguntes o testimonio d'Homero pareixe que antes d'a guerra de Troya se celebraban competicions ya ta fer mas solemnes os funerales d'os grans hombres. Pero ye de creyer que alavez no sería una profesión diferent, sino parte d'os exercicios militars como succedió dimpués, un sieglo antes de Platón, quan a freqüencia d'os mesmos chuegos y a esperanza d'o premio y d'a fama metió en sumo credito a chimnastica d'os atletas.